Həsən Hüseyni

Həsən Xalıqverdi oğlu Hüseynov (Hacı Həsən Hüseyni; ) — Azərbaycanlı publisist, tədqiqatçı, ilahiyyatçı, islamşünas, "Həkəri" qəzetinin dini işlər üzrə şöbə müdiri (2019), Birinci Qarabağ müharibəsi qazisi, Azərbaycan Vətən müharibəsi Veteranları İctimai Birliyinin və "Dirili Qurbani" məclisinin üzvü.

 Həyatı 
Hacı Həsən Hüseyni 1970-ci ildə aprel ayının 25-də Zəngilan rayonunun Sobu kəndində dünyaya gəlmişdir. 1985-ci ildə Sobu kənd səkkiz illik məktəbi bitirərək, elə həmin il təhsilini Bakı şəhər 5 nömrəli Kimya–biologiya respublika təmayüllü internat məktəbində davam etdirməyə başlayır və 1987-ci ildə təmayülü bitirir. 1990-cı ildə xidmətini birtirib qayıtdıqdan sonra Bakı Poladəritmə zavodunda ilk əmək fəaliyyətinə başlamışdır. Daha sonra H. Z. Tağıyev adına Toxuculuq Fabrikində çalışmışdır.

2003–2008-ci illərdə Bakı İslam Universitetinin İslamşünaslıq fakültəsində ali təhsil alıb. 2006-cı ildə müqəddəs Həcc ziyarətini ziyarət edib.

 Hərbi xidməti 
Tam orta təhsilini bitirdikdən sonra 1988-ci ildə həqiqi hərbi xidmətə getmişdir. Altı ay serjant məktəbində oxuduqdan sonra hərbi xidmətini Almaniyadakı sovet qoşunları kontingentində davam etdirmişdir.

1992-ci ildə Xətai rayonu Hərbi Komissarlığına könüllü cəbhədə döyüşmək üçün müraciət edir. O, əvvəlcə Biləcəriyə, oradan isə Qobu poliqonuna hərbi təlim üçün göndərilir. Burada bir müddət təlim keçdikdən sonra Qubadlı–Zəngilan korpusunda Qubadlı rayonu ərazisinə göndərilir. Daha sonra doğulduğu Zəngilan rayonuna göndərilir.

 Birinci Qarabağ müharibəsində iştirakı 
Birinci Qarabağ müharibəsi başlanan zaman könüllü olaraq cəbəhəyə yola düşür. Qubadlı, Zəngilan istiqamətində gedən ağır döyüşlərdə vuruşur. 1993-cü ilin aprelin 17-də Berr dağı ətəyində gedən ağır döyüşdə güllə yarası alır. Uzun müddət Bakı şəhərində müalicə aldıqdan sonra Əlillərin Bərpa Mərkəzinə köçürülür. I qrup Qarabağ əlili kimi 6 il yataq xəstəsi olub.

Azərbaycan Vətən müharibəsi Veteranları İctimai Birliyinin və Xətai rayon Əlillər Cəmiyyətinin üzvüdür.

 Yaradıcılığı 
Hacı Həsən Hüseyni tədqiqatçı kimi bir çox kitabların, dəyərli yazıların və elmi-tədqiqat əsərlərinin müəllifidir.

2015–2016-cı illərdə "Ulu Zirvə" qəzetinin redaktoru işləmişdir. "Paklıq" qəzetinin baş redaktorunun müavini, 2019-cu ildən isə "Həkəri" qəzetinin dini işlər üzrə şöbə müdiridir.

Məqalələri "Olaylar", "İki sahil", "Nəbz", "Təzadlar", "Bütöv Azərbaycan", "Dərələyəz" qəzetlərində və "Dua və ibadət", "Qızıl Zəngilan", "Xəzan", "Qarapapaqlar", "Mədəniyyət" əbədi–bədii jurnallarında mütəmadi dərc olunur.

"Dirili Qurbani" məclisinin və Azərbaycan Jurnalistlər Birliyinin üzvüdür.

 Kitabları 
 Həsən Hüseynov. Parlaq ulduz. Bakı, "Səda", 2003. ISBN 5-8020-1653-4
 Hacı Həsən Hüseyni. Xuda Hüseynin (ə) aşiqi. Bakı, "Nurlar", 2007
 Ya Əli. Bakı, "Nərgiz", 2007
 Həsən Hüseynov. Gizli qalmış xəzinə. Bakı, "Nurlar", 2008
 Hacı Həsən Hüseynov. Həzrət Əli (ə) müxtəlif baxışlarda. Bakı, "Nərgiz", 2011
 Hacı Həsən Hüseynov. "Sığın Haqq dərgahına" (məqalələr toplusu-I). Bakı, "Nərgiz", 2013
 Həsən Hüseyni. "Bismilləh" ayəsinin incə görüntüləri və "Bə" hərfinin altında olan nöqtənin sirri. Bakı, "MBM", 2014
 Həsən Hüseyni. Ariflərin haqq qovuşma məqamı (Şəriət, Təriqət, Mərifət, Həqiqət). Bakı, 2016
 Hacı Həsən Hüseyni. Həzrəti-Rüqəyya (s.ə). Bakı, "Ecoprint", 2018
 Hacı Həsən Hüseyni. İmam Rza (ə) müxtəlif baxışlarda. Bakı, Ecoprint, 2019
 Hacı Həsən. Ya Zəhra (s.ə), nəzərin ayırma bizdən. (II nəşr) Bakı, "Ecoprint", 2019
 Həsən Hüseyni. Sığın Haqq dərgahına (məqalələr toplusu-II). Bakı, "SkyG" NPM, 2019.
 Hacı Həsən Hüseyni. "Müqəddəs zilhiccə bayramları". Bakı, "Ecoprint", 2020
 V. Almasov, H. H. Hüseyni. "Nəsimidən nəsimlər". I cild. Bakı, "Ecoprint", 2020
 Hacı Həsən Hüseyni. Novruz bayramı. Bakı, "İmza", 2022
 Hacı Həsən Hüseyni. Əhli-beyt (ə) aşiqi Dədə Ələsgər. Bakı, "İmza", 2022. ISBN 978-9952-37-444-3
 Hacı Həsən Hüseyni. Qərib İmam Rza (ə) Xorasan Şahı. Bakı, "İmza", 2022. ISBN 978-9952-35-444-2
 Hacı Həsən Hüseyni. "Şah İsmail Xətai – 535". Bakı, "İmza" nəşrlər evi, 2022. ISBN 978-9952-373-5
 Hacı Həsən Hüseyni. Nakam aşiq (məqalələr toplusu). Bakı, "İmza", 2023. ISBN 978-9952-31-326-7
 Hacı Həsən Hüseyni. Əbədiyyətə uçan təyyarə. Bakı, "Red N Line" MMC, 2025.
 Hacı Həsən Hüseyni. Kərbəla zümzüməsi. Bakı, "İmza", 2025.

 Təltifləri 
Həsən Hüseyni "Qızıl qələm", "Xalqın Nüfuzlu Ziyalısı", "Azərbaycan Bayrağı Mükafatı", "Ziya" fəxri diplomları və "Xətai", "Nəsimi" ali media mükafatı ilə təltif olunmuşdur.

"Qarabağ Uğrunda", "Milli Ordu 100 il", "Zəfər Bayrağı" (25.04.2022) və "Xarı Bülbül" medalları ilə təltif olunub.

27 iyul 2022-ci ildə "Aşıq Ələsgər – 200" yubiley medalı ilə təltif olunmuşdur.

 Haqqında 
2025-ci ildə Azərbaycan Jurnalistlər Birliyinin üzvü Dilbər Ağayeva "Hacı Həsən Hüseyni — 55" adlı kitab yazmış, "Maarif" nəşriyyatında çap etdirmişdir.

 İstinadlar 

 Xarici keçidlər 

Kateqoriya:Azərbaycan yazıçıları
Kateqoriya:Azərbaycan publisistləri
Kateqoriya:Azərbaycan teoloqları
Kateqoriya:Birinci Qarabağ müharibəsi iştirakçıları
Kateqoriya:"Qızıl qələm" media mükafatı laureatları
Kateqoriya:Din üzrə yazıçılar
Kateqoriya:Hacılar
Kateqoriya:Azərbaycanın əlil şəxsləri
Kateqoriya:"Aşıq Ələsgər – 200" yubiley medalı ilə təltif edilənlər